יהושע מאמאן

הרב יהושע מאמאן (מכונה "הימ"ן"; י"א בטבת ה'תרע"ח, 26 בדצמבר 1917 – כ"ו בטבת ה'תשע"ח, 13 בינואר 2018) היה דיין, פוסק ומחבר. כיהן כרב העיר מרקש שבמרוקו, ולאחר עלותו לארץ ישראל, כיהן כרב הקהילה הספרדית וחבר לשכת הרבנות בעיר נהריה, אב בית הדין בעיר באר שבע, וחבר בית הדין הגדול לערעורים. בערוב ימיו כונה "זקן רבני יהדות מרוקו". גולת הכותרת של יצירתו ההלכתית היא סדרת ספריו "עמק יהושע".
הרב יהושע מאמאן

==ביוגרפיה==
נולד בעיר צפרו שבמרוקו לרב רפאל עמרם מאמאן, בן הרב רחמים יוסף, ראש ישיבת "תחכמוני" בצפרו ומחבר הספר "חירג"א דיומא", בן לשושלת רבנים מצאצאי הרמב"ם.

בצעירותו למד והתחנך אצל הרב דוד עטר. בשנת 1946 קיבל את תעודת ההסמכה שלו לדיינות מבית הדין הגדול ברבאט, והחל לכהן כרב ודיין בעיר אספי כבר בגיל 28. בשנה זו שימש גם כדיין וסגן אב בית הדין של רבאט הרב מימון אוחיון, עד שנת 1963, אז החל לשמש כאב בית דין ורב העיר מרקש עד לעלייתו לישראל (כדי לסייע לאמו) בשנת ה'תשכ"ח (1967), טרם עלייתו קיבל באותה שנה בחודש כסלו תעודת דיינות מראש הרבנים במרוקו הרב שאול אבן דנאן.

בישראל נמנה זמן מה בין חכמי ישיבת פורת יוסף בירושלים.

בשנת ה'תשכ"ח (1968) החל לשמש כרב הקהילה הספרדית וחבר לשכת הרבנות בנהריה. בשנת ה'תשל"ח (1978) עבר לשמש כדיין,<ref>, עמ' 5</ref> ובהמשך כאב בית הדין הרבני האזורי בעיר באר שבע עד שנת 1988. בשנת ה'תשמ"ח התמנה לדיין בפועל בבית הדין הרבני הגדול לערעורים, תפקיד בו כיהן עד שנת ה'תשס"ט. הוא חזר להתגורר בירושלים בשכונת מקור ברוך, ובמקביל לתפקידו שימש כראש כולל לפנסיונרים בשכונתו ומחנה יהודה.

בזקנותו סיים את ספר הזוהר בפעם המאה.

בינואר 2018 נחלש ואושפז בבית החולים שערי צדק, ובכ"ו בטבת ה'תשע"ח (13 בינואר 2018) נפטר בביתו בירושלים, מפלגת ש"ס ומועצת חכמי התורה פרסמו הודעת אבל, והראשון לציון הרב יצחק יוסף הורה לבחורי הישיבות להשתתף בהלווייתו. הלווייתו יצאה מישיבת פורת יוסף בגאולה, בין מספידיו היו הרבנים יצחק יוסף, שלמה משה עמאר, בן ציון מוצפי, משה צדקה ויצחק אזרחי. הוא נקבר בהר המנוחות.

=== פסיקתו ההלכתית ===
בספריו התכתב הרב מאמן עם הרבנים שלום משאש, הרב הראשי לירושלים, והראשון לציון הרב עובדיה יוסף. עם הרב משאש התדיין והתפלמס רבות, לפעמים נטה לחזק את דעת הרב עובדיה יוסף.

=== פרסים והנצחות ===
* בשנת ה'תשמ"ג, זכה בפרס הרב טולידאנו לספרות תורנית, ובפרס הרב עוזיאל לספרות תורנית, על ספרו "עמק יהושע" חלק א'.
* בשנת ה'תש"ע, זכה באות "יקיר וועד העדה המערבית בירושלים" על פועלו והשפעתו בקהילה בירושלים.
* בשנת ה'תשע"ה, (2015) קיבל את אות יקיר ירושלים.

== משפחתו ==
הרב מאמאן היה נשוי לחנה מרים (נפטרה בטבת ה'תשס"ו).
*בנו, הרב ד"ר רפאל עמרם מאמן. מחבר ועוד.
* בנו, הרב אברהם מיכאל מאמאן - רב שכונת דרום בבאר שבע, וראש ישיבת "תורה אור" שהוקמה בשנת 2000, על שם ספרו של סבו.
* בתו, פאני הנשואה לשמעון מרציאנו מנהל בית ספר אוצר התורה בקרטיי (צרפת)
* נכדו, בן בתו שולמית, הרב יאיר בן מנחם - דיין בבית הדין הרבני בתל אביב. ומחבר ספרי "יאיר משפט"
* נכדו, בנו של הרב אברהם מיכאל מאמאן, אריאל ממן – [https://judgescv.court.gov.il/27392ef7-ea4f-eb11-8125-0050568a574cאריאל-ממן שופט בבית המשפט לענייני משפחה במחוז דרום].
* נכדתו, מרים מונסונגו, בת בתו יפה וחתנו הרב יעקב, מנהל התיכון היהודי "אוצר התורה", נרצחה ב־19 במרץ 2012 בפיגוע אנטישמי בטולוז שבצרפת

== חיבוריו ==
=== ספרים ===
;באתר היברובוקס:
* [http://hebrewbooks.org/pdfpager.aspx?req=35779&pgnum=1 שתי ידות – יד חרוצים] – דרושים וחידושי תנ״ך ונושאי כליהם, ג׳רבה התש"ח (נדפס בשנית בירושלים בשנת התשנז, ובשלישית כספר [http://hebrewbooks.org/pdfpager.aspx?req=50012&st=&pgnum=1&hilite= שדה יהושע]).
* [http://hebrewbooks.org/pdfpager.aspx?req=35778&pgnum=1 שתי ידות – יד רמה] – ג'רבה ה'תש"ט, מתורת אביו הרב רפאל מאמן.
* עמק יהושע – שאלות ותשובות על השולחן ערוך, 7 חלקים ([http://hebrewbooks.org/pdfpager.aspx?req=51207&pgnum=1 חלק א], [http://hebrewbooks.org/pdfpager.aspx?req=51208&pgnum=1 חלק ב], [http://hebrewbooks.org/pdfpager.aspx?req=51209&pgnum=1 חלק ג] (ירושלים התשמ"ח), [http://hebrewbooks.org/pdfpager.aspx?req=49993&pgnum=1 חלק ד] (ירושלים התשנ"ד), [http://hebrewbooks.org/pdfpager.aspx?req=51210&pgnum=1 חלק ה] (ירושלים התשנ"ז), [http://hebrewbooks.org/pdfpager.aspx?req=51211&pgnum=1 חלק ו] (ירושלים התשס"א), [http://hebrewbooks.org/pdfpager.aspx?req=49994&pgnum=1 חלק ז] (ירושלים התשס"ו).
* [http://hebrewbooks.org/pdfpager.aspx?req=50016&st=&pgnum=1&hilite= שער יהושע השלם] – מושגים בהלכה ובאגדה בסדר אלפבית, ירושלים ה'תשע"א, על ידי בנו רפאל.
* [http://hebrewbooks.org/pdfpager.aspx?req=50593&pgnum=1 הגדה של פסח עם ב' פירושים – ויוגד ליוסף ויוגד ליהושע] – עם פירושו של הרב מאמאן ופירוש סבו, ירושלים ה'תשס"ט, על ידי בנו רפאל.
* ניצוצי אור – חידושים ופלפולים וביאורים בתנ"ך ובתלמוד ובפוסקים.
* מצפה יהושע – כולל דרושים ומאמרים, ונושאי דרושים לנפטרים וחידושי תנ"ך.

כתבי יד רבים שלו עוד לא באו בדפוס ובנו הקים מכון להדפסתם.

=== מאמרים ===
* "מגבלות גיל לנבחרי ציבור" - הופיע בספר בצומת התורה והמדינה כרך א', הוצאת מכון צומת.

==לקריאה נוספת==
*איש אשר רוח בו: מסכת חייו המופלאה של מרן הגאון הצדיק רבנו יהושע מאמאן זצוק"ל בעל "עמק יהושע" ז"ח, תשע"ט
*רפאל עמרם ממן, [http://hebrewbooks.org/pdfpager.aspx?req=50724&st=&pgnum=1&hilite= עם ר"ם] - על תולדות משפחת מאמאן, ק"ק צפרו, ושושלת היוחסין של רבני משפחת מאמאן לבית הרמב"ם מראשית היישוב היהודי בצפרו שבמרוקו.
* אביאל חיים חורי - "מלאך למאה שנה", הרב אברהם מאמאן משוחח על אביו. 'תור הזהב', עיתון הדרך גיליון 70. עמודים ו' - י"ב.

==קישורים חיצוניים==
* [https://forum.otzar.org/viewtopic.php?f=19&t=38343 אודות הרב יהושע מאמן], בפורום אוצר החכמה
* [http://orhadash.net/index.php/articles/2013-02-04-22-04-02/241-2013-11-18-16-54-58.html הרב יהושע ממן זקן רבני מרוקו], באתר אור חדש
* 
* 
* 
* 
* 
* [https://sefrou.co.il/portfolio/הרהג-יהושע-מאמאן-זצל/ עמוד הנצחה באתר קהילת צפרו]
* 
* 

=== תמונות ===
* 
* 
* יעקב אבוביץ, [http://www.jdn.co.il/gallery/878721 ה'ברקאל' הוגש לזקן רבני מרוקו שהורה לקבל את הכרעת הראשון לציון • תיעוד], באתר jdn, ז׳ באלול ה'תשע״ז
* זאב בלוי, [http://www.jdn.co.il/gallery/886759 בְּסוֹד קְדֹשִׁים • זקן רבני מרוקו בביקור אצל גדולי הדור בבני ברק], באתר jdn, כ״ט באלול ה'תשע״ז
* זאב בלוי, [http://www.jdn.co.il/gallery/893741 נֶצַח לְהוֹשִׁיעִי • חג הסוכות אצל זקן הרבנים הגר"י מאמאן], באתר jdn, כ׳ בתשרי ה'תשע״ח
* 

=== סרטונים ===
* 
* [http://www.ch10.co.il/news/299393/#.V5G-F1RoOko מפגש בין הרב יהושע מאמאן והראשון לציון שלמה עמר], באתר חרדים10, ט"ו בתמוז ה'תשע"ו
* 
* 

=== מותו ===
* 
* 
* 
* 

==הערות שוליים==

קטגוריה:רבנים מרוקאים
קטגוריה:רבנים ישראלים
קטגוריה:דייני בית הדין הרבני הגדול
קטגוריה:מחברי ספרי שו"ת ישראלים
קטגוריה:זוכי פרס הרב טולידאנו
קטגוריה:זוכי פרס הרב מימון
קטגוריה:עולים בשנות ה-1960
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:יקירי ירושלים
קטגוריה:רבאט: רבנים
קטגוריה:מרקש: רבנים
קטגוריה:אבות בתי דין
קטגוריה:פרשני הגדה של פסח
קטגוריה:אספי: רבנים
קטגוריה:ישראלים שנולדו ב-1917
קטגוריה:ישראלים שנפטרו ב-2018
קטגוריה:יהודים הקבורים בהר המנוחות